ສະ​ຫະ​ລັດ ແລະ ຈີນ ເຊັນ​ຂໍ້​ຕົກ​ລົງ​ການ​ຄ້າ ໄລ​ຍະ​ທີ 1
ທ່ານ ທ​ຣຳ ໄດ້​ກ່າວ​ວ່າ ຈີນ ຈະ​ນຳ​ເຂົ້າ​ສິນ​ຄ້າ ອາ​ເມ​ຣິ​ກາ ແລະ ການບໍ​ລິ​ການ​ ເພີ່ມ​ເຕີມ​ມູນ​ຄ່າ 200 ຕື້​ໂດ​ລາ ໃນ​ສອງ​ປີ​ຂ້າງ​ໜ້າ ເຊິ່ງ 50 ຕື້​ໃນ​ນັ້ນ​ແມ່ນ​ພາກ​ສ່ວນ​ກະ​ສິ​ກຳ.
ປະທານາທິບໍດີ ດໍໂນລ ທຣຳ, ພ້ອມກັບຮອງນາຍົກລັດຖະມົນຕີ ຈີນ ທ່ານ ຫຼິວ ເຮ, ໄດ້ເຊັນຂໍ້ຕົກລົງເບື້ອງຕົ້ນ ເພື່ອແກ້ໄຂສິ່ງທີ່ໄດ້ເປັນຄວາມຂັດແຍ້ງດ້ານການຄ້າທີ່ຮຸນແຮງຂຶ້ນດົນ 18 ເດືອນ ລະຫວ່າງສອງປະເທດທີ່ມີເສດຖະກິດທີ່ໃຫຍ່ທີ່ສຸດໃນໂລກ, ດ້ວຍການປະກາດວ່າ “ມັນຈະບໍ່ມີຫຍັງໃຫຍ່ໄປກວ່ານີ້ ” ທ່ານ ທຣຳ ປະກາດວ່າ “ນີ້ແມ່ນຂໍ້ຕົກລົງທີ່ໃຫຍ່ທີ່ສຸດທີ່ທຸກຄົນເຄີຍໄດ້ເຫັນ, ເຊິ່ງທ່ານໄດ້ຄາດເດົາວ່າ ມັນຈະນຳໄປສູ່ “ສັນຕິພາບທີ່ຍືນຍົງໃນທົ່ວໂລກ ” ໃນພິທີທີ່ຍາວຢູ່ຫ້ອງພາກຕາເວັນອອກ ຂອງທຳນຽບຂາວເມື່ອວັນພຸດວານນີ້, ທ່ານຮອງນາຍົກລັດຖະມົນຕີໄດ້ອ່ານຈົດໝາຍຈາກປະທານປະເທດ ຈີນ ທ່ານ ສີ ຈິ່ນຜິງ, ເຊິ່ງໄດ້ກ່າວວ່າ “ໃນບາດກ້າວຕໍ່ໄປ ທັງສອງຝ່າຍຈະປະຕິບັດຂໍ້ຕົກລົງຢ່າງຈິງຈັງ ” ທ່ານ ຫຼິວ ໄດ້ກ່າວໃນຄຳປາໄສຂອງທ່ານເອງ, ໂດຍກ່າວຢ້ຳວ່າ ມັນໄດ້ມີຄວາມລົ້ມແຫຼວໃນລະຫວ່າງຂະບວນການເຮັດຂໍ້ຕົກລົງນັ້ນ, ແຕ່ບັນດານັກເຈລະຈາຈາກທັງສອງຝ່າຍແມ່ນບໍ່ໄດ້ຍອມແພ້ ສະຫະລັດ ແລະ ຈີນ ໄດ້ຕົກລົງຕໍ່ສິ່ງທີ່ເຂົາເຈົ້າເອີ້ນວ່າ ເປັນຂໍ້ຕົກລົງໄລຍະທຳອິດເມື່ອກາງເດືອນທັນວາທີ່ຜ່ານມາ ເຂົາເຈົ້າຮຽກຮ້ອງໃຫ້ ຈີນ ເພີ່ມການຊື້ສິນຄ້າ ສະຫະລັດ, ຢຸດການປະຕິບັດ ກ່ຽວກັບ ການບັງຄັບໃຫ້ບໍລິສັດຕ່າງປະເທດໂອນເທັກໂນໂລຈີ, ແລະ ບໍ່ໃຫ້ປ່ຽນແປງສະກຸນເງິນເພື່ອທີ່ຈະເຮັດໃຫ້ການສົ່ງອອກຂອງເຂົາເຈົ້າມີຄາລາຖືກ ທ່ານ ທຣຳ ໄດ້ກ່າວວ່າ “ພວກເຮົາມີມາດຕະຖານທີ່ແຂງແກ່ນສຳລັບການຫຼຸດ ຄ່າສະກຸນເງິນ ” ການປຶກສາຫາລືໄລຍະທີສອງແມ່ນຈະເລີ່ມຂຶ້ນຢ່າງວ່ອງໄວ ແລະ ມັນຈະບໍ່ມີໄລຍະທີສາມ, ອີງຕາມທ່ານປະທານາທິບໍດີ ທ່ານ ທຣຳ ໄດ້ກ່າວວ່າ ຈີນ ຈະນຳເຂົ້າສິນຄ້າ ອາເມຣິກາ ແລະ ການບໍລິການ ເພີ່ມເຕີມມູນຄ່າ 200 ຕື້ໂດລາ ໃນສອງປີຂ້າງໜ້າ ເຊິ່ງ 50 ຕື້ໃນນັ້ນແມ່ນພາກສ່ວນກະສິກຳ ທ່ານ ສີ ໄດ້ກ່າວໃນຈົດໝາຍຂອງທ່ານວ່າ, ໃສ່ຕົວເລກພາກກະສິກຳທີ່ 40 ຕື້ໂດລາ